### Как се сменя спирачна течност?



Най-правилно е това да се извърши в автосервиз, където има необходимото оборудване и смяната ще бъде извършена правилно. Ако все пак решите самостоятелно да извършите подмяната, то методите са два: пълно източване на старата спирачна течност и зареждане с нова или постепенно доливане и източване на старата течност.


Преди да пристъпите към смяна на спирачна течност трябва да си подсигурите достъп до спирачния цилиндър на всяко колело, както и до казанчето за спирачна течност, което се намира на [спирачната помпа](/spirachni-pompi_tb121/ "спирачни помпи"). За целта автомобилът трябва да се намира на естакада или най-добре на подемник.


На щуцера на всеки **спирачен цилиндър** се поставя прозрачно маркуче, което се отвежда в прозрачна бутилка. Това се прави за да се следи процеса и да се предпазят отделните детайли от попадане на спирачна течност върху тях. Спирачната течност е силно агресивна и може да повреди гумите, боята, окачването и спирачните механизми.


Необходимо е **капачка за казанче спирачна течност** да се свали.


Трябва да имате ключ за отвъртане на пробките за обезвъздушаване на спирачните цилиндри и 1 литър нова спирачна течност.


* Смяна на спирачна течност при пълно източване се извършва в следната последователност:
	+ След поставяне на маркучи на всеки спирачен цилиндър, пробките за обезвъздушаване и на четирите цилиндъра се отварят и спирачната течност изтича в поставените за целта прозрачни бутилки или бурканчета.
	+ Когато изтече спирачната течност в казанчето се налива новата, която се разпределя по спирачния контур с помпане на педала на спирачката. При потичане на спирачна течност от щуцера на спирачния цилиндър, то той се затваря. Така се процедира и с четирите спирачни цилиндъра.
	+ След подмяната на течността задължително системата се обезвъздушава. Това се прави като се натиска спирачния педал три четири пъти и след това се задържа, при което се отваря пробката за обезвъздушаване до потичане на спирачна течност. Обезвъздушаването се извършва на всички спирачни цилиндри последователно.Този метод на смяна има едно предимство, че новата и старата течности не се смесват, но задължително се налага обезвъздушаване на системата.
* Смяна при постепенно източване и **спирачна течност доливане**. При този метод се източва всеки контур на системата по отделно като се долива нова спирачна течност.
	+ Започва се със задно ляво колело. Отвърта се пробката за обезвъздушаване като се натиска (помпа) спирачния педал до изтичане на течността и веднага се затваря, за да не влезе въздух в системата. Това се повтаря до достигане на едно минимално ниво в казанчето.
	+ След това се налива спирачна течност до горе и отново се натиска и отпуска спирачния педал като се отваря пробката до потичане на чиста спирачна течност.
	+ По същия начин се сменя спирачната течност на останалите колела, като се продължава с предно дясно и т.н.
	+ След приключване на подмяната се проверява състоянието на педала на спирачката. Той трябва да се движи плавно и да спира в горно и долно положение. Ако това не е така, то ще трябва системата да се обезвъздуши през четирите пробки на спирачните цилиндри.
	+ Накрая се допълва спирачна течност до необходимото ниво в казанчето и се затваря.Предимството на този метод е, че при правилно изпълнение не се налага обезвъздушаване на спирачната система, а като недостатък може да се посочи смесването на старата и нова течност и възможността част от старата да остане по тръбопроводите, което влошава качеството на новата течност.
